MDD: Mutane miliyan 20 na fama da yunwa | Labarai | DW | 11.03.2017
MDD: Mutane miliyan 20 na fama da yunwa
Jami'in ba da agajin gaggawa a Majalisar Dinkin Duniya Stephen O'Brien, ya ce al'ummar kasashen da ke fama da rigingimu da yake-yake na cikin mawuyacin hali na yunwa da karancin abinci.
Jami'in ba da agajin gaggawa na MDD ya ce, ana bukatar biliyoyin dala domin tallafa wa mutane miliyan 20 da ke fuskantar barazanar yunwa da karancin abinci a a kasashen Yemen da Sudan ta Kudu da Somaliya da kuma yankin Arewa maso gabashin Najeriya.
Da ya ke gabatarwa kwamitin sulhu sakamakon ziyararsa zuwa yankunan rikicin, Stephen O'Brien ya ce, MDD da kawayenta na shirye wajen fuskantar wannan lamari, sai dai suna bukatar kudi da izinin shiga wadannan wurare.
" Lamarin ya yi munin da ba'a taba ganin irinsa ba. Yunwar da ke kasar Sudan ta Kudu alal misali, mutanen da suka haifar da rigingimun ne suka janyo ta. Amma matsalar kasar Somaliya za'a iya shawo kanta, sai Yemen babu damar kai kayayyakin agaji, duk da alkawura da abokan fadan suka yi a baya".
Kwanan wata 11.03.2017
Rahotanni masu dangantaka Najeriya, Buhari, Somaliya, Yemen
Muhimman kalmomi Somaliya, Yemen, Najeriya
Permalink http://p.dw.com/p/2Z20r
FAO: Matsalar yunwa ta karu a duniya 12.10.2017
Hukumar kula da abinci ta Majalisar Dinkin Duniya FAO ta sanar cewa matsalar yake-yake gami da sauyin yanayi da ake fuskanta sun mayar da hannun agogo baya a kokarin da ake na kawar da yunwa daga doron kasa.
Me ke haddasa yunwa a Afirka? 17.10.2017
Cikin ‘yan shekarun da suka gabata, an sami raguwar mutanen da ke fama da karancin abinci a nahiyar Afirka. Sai dai, matsalar ta sake kunno kai, inda a yanzu akalla mutane miliyan 26 ne suke fuskantar yunwa a nahiyar.
Yunwa na barazana a wasu kasashen duniya 09.08.2017
Kwamitin sulhu na Majalisar Dinkin duniya ya yi hannunka mai sanda kan barazanar yunwar a kasashen Yemen, Somaliya, Sudan ta Kudu da kuma Arewa maso gabashin Najeriya sakamakon yake-yake.